De nordboarischn Dialekte unterschain'se tolwais stork vonaranånd, in westlinga Eck vo da Owerpfålz baispülswais hout bål a jeder Ort sain ainga Dialekt, wal'se durt nordboarische (Grundlouch), ostfrenkische (von Nordn und Westn her) und mittlboarische Merkmol (von Sidn her) zoing. Waiters han vül nordboarische Dialekte vaglicha min modernern Mittlboarischn in sidlinga Bayern (bsunders Minga und Umgebung) urspringlicher und da Dialekt hålt'se nu (bsunders am Lånd) stirker, und da nordboarische Sprouchraum is aa haintzadoch nuniat su dicht bsidlt - und wor's frejers erscht recht niat. Dou genga nou aa wenger Unterschid valorn.